تعلّم ما تعيش إلا على القمه وخلك فوق
أنا وقلبي إذا نعشق شموخ ونعشق القمه
وخذيت من الزمن حكمه وخدت من الحياه حقوق
لأن اللي طرف شارع يجي له حد ويلمّه
وأنا بحبك إذا بنظر أخايل للسما وبروق
وأشوفك فوق يا كل الغلا يا تاجه وعمه
وخل اللي زعل يزعل مادام اني عليك آروق
وقيل الدّاب لو طال الزمان يموت من سمٌه
فديتك والغلا بصدري تمايل لك حنين وشوق
وروض العشق تتنفس غلاك وكنك النسمه
شربتك عشق لين ان امتلن في داخلي لعروق
وتشاركنا فرح دنيا وكل ما همني همّه
غلاك اللي سكن قلبي سكن عقلي سكن بالموق
يا كل الحب لو ضاق الزمان برمشي أظمّه
تهجّيت المحبه بك وتعلمت الغلا يا ذوق
كبير إنت ومن يوصف كثير الشوق من كلمه
وأنا قلبي مثل عيني يزيد الشوق لك ويتوق
وقلبي طير في حبِّك فرد جنحانه ولمّه
وإذا مرّيت في سود اللِّيالي جيتني بشروق
تصدِّق ما بقى بقلبي بعد ملفاك من عتمه
وإذا أبطيت أحس صدري مثل دنياي أنا مخنوق
تصدِّق كل هالدِّنيا بدونك يالغلا كتمه
وإذا تلفي مطر شوفك بقلبي أوْرقن لعذوق
وقِسم لي ربّي بحبِّك وحمدت الله على القسمه